A Bizottság 1809/2003/EK rendelete
(2003. október 15.)
a 999/2001/EK európai parlamenti és tanácsi rendeletnek az élő szarvasmarhafélék és a szarvasmarhafélékből, juh- és kecskefélékből előállított, Costa Ricából és Új-Kaledóniából származó termékek behozatalára vonatkozó szabályok tekintetében történő módosításáról
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1139/2003/EK bizottsági határozattal [1] módosított, az egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról szóló, 2001. május 22-i 999/2001/EK európai parlamenti és tanácsi rendeletre [2], és különösen annak 23. cikkének (1) bekezdésére,
mivel:
(1) A Tudományos Operatív Bizottság (TOB) a BSE Costa Rica-i földrajzi kockázatáról szóló, 2001. május 11-i véleményében megállapította, hogy a BSE előfordulása ezen ország honos szarvasmarhaféléi esetében nagyon valószínűtlen. Ezért Costa Ricát felvették azon országok jegyzékébe, amelyek bizonyos, az élő szarvasmarhafélék és a szarvasmarhafélékből, juh- és kecskefélékből előállított termékek tekintetében a TSE-vonatkozású kereskedelmi feltételek alól kivételt képeznek.
(2) A TOB bizonyos harmadik országok földrajzi BSE-kockázatáról szóló, 2003. április 10-i aktualizált véleményében a 2001. május 11-i véleményét módosította és megállapította, hogy bár a BSE előfordulása a Costa Rica-i szarvasmarhafélék esetében valószínűtlen, azt teljesen kizárni mégsem lehet. Ezért Costa Rica nem képezhet kivételt a bizonyos, az élő szarvasmarhafélék és a szarvasmarhafélékből, juh- és kecskefélékből előállított termékek tekintetében a TSE-vonatkozású kereskedelmi feltételek alól.
(3) A Tudományos Operatív Bizottság (TOB) a BSE új-kaledóniai földrajzi kockázatáról szóló, 2003. március 6-i véleményében megállapította, hogy a BSE előfordulása ezen ország honos szarvasmarhaféléi esetében nagyon valószínűtlen. Ezért Új-Kaledóniát felvették azon országok jegyzékébe, amelyek bizonyos, az élő szarvasmarhafélék és a szarvasmarhafélékből, juh- és kecskefélékből előállított termékek tekintetében a TSE-vonatkozású kereskedelmi feltételek alól kivételt képeznek.
(4) A 999/2001/EK rendeletet ezért megfelelően módosítani kell.
(5) Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A RENDELETET:
1. cikk
A 999/2001/EK rendelet XI. melléklete e rendelet mellékletével összhangban módosul.
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2003. október 15-én.